AIŠKINAMASIS RAŠTAS

Dėl panaudos sutarties nutraukimo šalių sutarimu

**1. Parengto tarybos sprendimo projekto tikslai ir uždaviniai**

Molėtų rajono savivaldybės viešoji biblioteka (toliau – Biblioteka) 2016 m. sausio 14 d. pateikė prašymą Nr. R2-05 nutraukti 2013 m. gruodžio 23 d. turto panaudos sutartį Nr. T6-49 dėl 189,64 kv. m patalpų bendruomenės centro pastate, esančiame Molėtų r. sav., Joniškio sen., Joniškio mstl., Arino g. 20, ir informavo, kad Biblioteka šiose patalpose veiklos nevykdo.

Bendruomenės centro pastatą patikėjimo teise valdo Molėtų rajono savivaldybės administracija. Panaudos sutartis buvo sudaryta 20 metų laikotarpiui. Šiuo metu Biblioteka persikėlė į Molėtų r. Joniškio mokyklos-daugiafunkcio centro patalpas ir bendruomenės centro pastate esančios patalpos tapo nebereikalingos Bibliotekos veiklai.

Atsižvelgus į Bibliotekos prašymą, parengtas sprendimo projektas dėl panaudos sutarties nutraukimo šalių sutarimu.

Molėtų rajono savivaldybės tarybos 2013 m. gruodžio 19 d. sprendimo Nr. B1-190 „Dėl savivaldybės nekilnojamojo turto perdavimo pagal panaudos sutartis Molėtų rajono savivaldybės viešajai bibliotekai” 1.1 papunktis, kuris reglamentavo panaudos sutarties sudarymą, pripažįstamas netekusiu galios.

Parengto sprendimo projekto tikslas – nutraukti rašytiniu abiejų šalių sutarimu 2013 m. gruodžio 23 d. turto panaudos sutartį Nr. T6-49 ir pripažinti netekusiu galios Molėtų rajono savivaldybės tarybos sprendimo 2013 m. gruodžio 19 d. sprendimo Nr. B1-190 1.1 papunktį, kuris reglamentavo panaudos sutarties sudarymą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 21 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – nutraukus sudarytą turto panaudos sutartį, bus sprendžiamas patalpų tolimesnis panaudojimas.

Neigiamų pasekmių nenumatoma.

**4. Priemonės sprendimui įgyvendinti**

Bus parengtas ir pasirašytas susitarimas dėl panaudos sutarties nutraukimo bei turto perdavimo – priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.

Parengė

Aldona Rusteikienė

Turto skyriaus vedėja